VS001295
Datum: 1995-08-26T02:00:00.000+02:00
datum_sodbe_i_stopnje: 2001-05-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice - poškodbe kolena in goleni in njihove posledice
fischer: srednje hudi primeri
odskodnina: 4650000 SIT
opombe: II Ips 365/2003. Reviziji tožeče stranke je bilo delno ugodeno, odškodnina za TB je bila z 1.200.000 SIT zvišana na 1.500.000 SIT, odškodnina za strah s 300.000 SIT na 400.000 SIT, odškodnina za skaženost pa s 500.000 SIT na 750.000 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Dijak tretjega letnika gimnazije.

## Škodni dogodek

Kot motorist se je poškodoval v prometni nesreči.

## Poškodba

Poka notranjega dela desne stegnenice, velika udarninskoraztrganinska rana na desnem kolenu, odprt desni kolenski sklep, delno natrganje notranjega meniskusa desnega kolena, natrganje stranskega ligamenta desnega kolena, udarninskoraztrganinske rane na čelu, obrazu in levi podlahti.

## Telesne bolečine

1500000 SIT Hude 1 teden, občasne hude 2 tedna, srednje hude 2 tedna, lahke 1 mesec, občasne lahke trpi še sedaj in jih bo v bodoče ob vremenskih spremembah in obremenitvah.

#### Hospitalizacija

13 dni; kirurška oskrba kolena in ostalih ran po telesu.

#### Ambulantno zdravljenje

Številni kontrolni pregledi; ob preobremenjenosti ali slučajnih udarcih se mu nabere voda v kolenu, zato je bil že na štirih punkcijah. 13 dni nadkolenska longeta; 2 meseca in pol je uporabljal bergle.

#### Rehabilitacija

Najmanj 70 fizioterapij.

#### Nevšečnosti med zdravljenjem

Prejemal je različna zdravila, neprijetno je bilo odstranjevanje šivov z glave, obraza in kolena; 12 RTG slikanj; pregled magnetne resonance in artroskopija;

## Strah

400000 SIT Intenziven primarni strah 1 uro, intenziven sekundarni strah 1 teden, zmeren sekundarni strah pa 2 meseca.

## Zmanjšanje življenjske aktivnosti

2000000 SIT 10-odstotno ZŽA. Nestabilnost desnega kolena srednje stopnje. Opustiti je moral smučanje, trening plesa, težje igra košarko. Ni sposoben dolgotrajnejše hoje po neravnem terenu in mora biti pazljiv pri uporabi kolena zaradi nabiranja vode.

## Skaženost

750000 SIT Brazgotina pri spodnji ustnici je dolga 5 cm in debela 3 mm, na desnem licu pa je dolga 1 cm in pol ter široka 2 mm. Na notranji strani desnega kolena poteka 16 cm dolga brazgotina, ki je v najširšem delu široka do 1 cm.

---

ZOR člen 200, 203